text: Såret efter hærværk mod kirke
  14 januar 2018 kl. 09.22
  Politiet efterlyser både gerningsmand og vidner efter rudeknuseri i Kvaglundparken i Esbjerg natten til søndag. Gerningsmanden har formentlig efterladt blodspor.
  
  Politiet søger nu efter vidner til omfattende hærværk i Kvaglundparken. Hærværket har ifølge politiet fundet sted i løbet af natten til søndag og er gået ud over hele 14 ruder i Kvaglund Kirke, tre ruder i Kvaglund Bibliotek er ramt, og så har en parkeret bil også fået skader.
  Det er dog ikke kun vinduer, der er blevet skadet ved udåden. 
  - Noget tyder på, at gerningsmanden er kommet til skade, idet der er fundet blodstænk nogle af de knuste ruder på gerningsstedet, oplyser vagtchef Ivan Gohr Jensen fra Syd- og Sønderjyllands Politi til TV SYD.
  Eventuelle vidner kan kontakte politiet på 114.
  Vi søger vidner til hærværk i Kvaglundparken, hvor der i nattens løb er knust 14 ruder til Kvaglund Kirke og 3 ruder til Kvaglund Bibliotek. Endvidere hærværk mod en parkeret bil. Set noget? Ring 114. #politidk pic.twitter.com/zmUgIMfyug
  
  